
AVIZ

asupra proiectului de Lege pentru aprobarea Ordonanţei de urgenţă nr.168/1999 privind unele măsuri pentru asigurarea finanţării acţiunilor legate de aplicarea Legii fondului funciar nr.18/1991

Cu adresa nr.439 din 8 noiembrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă nr.168/1999 privind unele măsuri pentru asigurarea finanţării acţiunilor legate de aplicarea Legii fondului funciar nr.18/1991.

In urma examinării, în şedinţa din data de 24 noiembrie 1999, Comisia pentru buget, finanţe şi bănci, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată.

